Na temelju članka 138. Zakona o zaštiti prirode („Narodne novine “, broj 80/13, 15/18, 14/19 i 127/19), članka 16. stavka 1.,3. i 4. i članka 18., 19., 20. i 21. Uredbe o informiranju i sudjelovanju javnosti i zainteresirane javnosti u pitanjima zaštite okoliša („Narodne novine“64/08) i Odluke Upravnog vijeća o upućivanju Prijedloga Plana upravljanja zaštićenim područjima i područjima ekološke mreže akvatorija zapadne Istre (PU7011) u javnu raspravu, donesenoj na 86. sjednici Upravnog vijeća Javne Kamenjak (KLASA:302-02/23-01/01, URBROJ:2168/02-53/02 23-1, od 28. ožujka 2023.g.), Javna ustanova Kamenjak objavljuje:

JAVNU RASPRAVU O PRIJEDLOGU PLANA UPRAVLJANJA ZAŠTIĆENIM PODRUČJIMA I PODRUČJIMA EKOLOŠKE MREŽE AKVATORIJA ZAPADNE ISTRE (PU7011)

Provodi se javna rasprava o Prijedlogu Plana upravljanja zaštićenim područjima i područjima ekološke mreže akvatorija zapadne Istre (u daljnjem tekstu: Prijedlog Plana upravljanja).

Javna rasprava o Prijedlogu Plana upravljanja trajat će 30 dana i to od 07. travnja 2023. do 06. svibnja 2023. godine.

Javni uvid u Prijedlog Plana upravljanja može se obavljati svakog radnog dana od 7:00 – 15:00 sati u sjedištu Javne ustanove Kamenjak na adresi Selo 120, Premantura te od 8:00 – 16:00 sati u sjedištu Javne ustanove „Natura Histrica“ (prizemlje) na adresi Riva 8, Pula.

Prijedlog Plana upravljanja može se preuzeti i na službenoj web stranici Javne ustanove Kamenjak (<https://kamenjak.hr/hr>) te stranicama Javne ustanove Natura Histrica ([www.natura-histrica.hr](http://www.natura-histrica.hr)).

Javno izlaganje o Prijedlogu Plana upravljanja održati će se dana 27. travnja 2023. godine u 10:00 sati u Vatrogasnom domu DVD-a Općine Medulin, Biškupije 283, 52204 Medulin. Ukoliko želite sudjelovati na Javnom izlaganju, molimo vas da se javite na mail adresu maja.pamic@kamenjak.hr.

Mišljenja, prijedlozi i primjedbe na Prijedlog Plana upravljanja mogu se dostaviti na sljedeće načine:

- poštom na adresu: Javna ustanova Kamenjak, Selo 120, 52100 Premantura s naznakom „Očitovanje na Prijedlog Plana upravljanja“

- na e-mail adresu Javne ustanove Kamenjak: info@kamenjak.hr.

Pozivamo Vas da se uključite u postupak javne rasprave te dostavite svoja očitovanja, primjedbe i prijedloge.